Lūdzam sniegt skaidrojumu atklāta konkursa „Daudzdzīvokļu dzīvojamās mājas Dzirnavu ielā 2, Pļaviņās, Aizkraukles novads energoefektivitātes paaugstināšanas būvdarbi” Identifikācijas Nr. PlavinuKP 2024/02/ERAF ietvaros:

1. Saskaņā ar nolikuma 3.2.2.1. punktu Pretendenta rīcībā ir jābūt sertificētam  speciālistam ēku būvdarbu vadīšanā, kurš līguma noslēgšanas gadījumā darbosies līguma izpildē kā atbildīgais būvdarbu vadītājs un kuram 5 (piecu) iepriekšējo gadu laikā (skaitot līdz piedāvājumu iesniegšanas termiņam) ir pieredze 1 (viena) tāda līguma izpildē, kura ietvaros tas ir vadījis ēkas fasādes energoefektivitātes paaugstināšanas būvdarbus ar fasādes siltināšanas kopējo platību līguma ietvaros vismaz 1500 m2 (viens tūkstotis pieci simti kvadrātmetri). Objektam ir jābūt nodotam ekspluatācijā atbilstoši normatīvo aktu prasībām.
Vai par nolikuma prasībām atbilstošu tiks atzīts tāds pretendenta sertificētais Atbildīgais būvdarbu vadītājs, kurš objektā ir vadījis darbus ēku būvdarbu vadītāja statusā nevis Atbildīgā būvdarbu vadītāja statusā objektā? Vienlaikus ievērojot to, ka minētais pieredzes objekts atbilst visām pārējām 3.2.2.1. punktā izvirzītajām prasībām?

2. Nolikuma 8. pielikuma “Līguma projekts” 12. nodaļā “Nodrošinājumi” ir noteikts, ka Darbu garantijas laikā atklāto defektu novēršanas nodrošināšanai tiek noteikts Darbu garantijas laika nodrošinājums 10% (desmit procenti) no līgumcenas.
Vēršam uzmanību, ka atbilstoši 05.07.2022. MK noteikumu Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu”  28.punktam, kurš paredz “28. Garantijas saistību nodrošinājums ir nosakāms līdz 5 % no līgumcenas par normatīvajos aktos būvniecības jomā noteikto minimālo garantijas termiņu. Garantijas saistību nodrošinājumu samazina minimālā garantijas termiņa trešā gada pirmajā mēnesī uz atlikušo tā daļu, nosakot to līdz 2 % no līgumcenas, ja garantijas termiņa pirmajos divos gados nav konstatēti būvdarbu defekti vai būvdarbu veicējs un pasūtītājs ir vienojušies par pieteikto būvdarbu defektu novēršanas termiņu”. Ņemot vērā augstāk minēto, lūdzu samazināt garantijas laika garantijas nodrošinājumu atbilstoši MK noteikumos regulētajam.






Atbilde:

1. Nolikuma prasībām atbilstoši ir sertificēts ēku būvdarbu vadītājs. Nav jābūt bijušam atbildīgajam. Noteicošais ir atbilstošs sertifikāts.


2. Attiecībā uz garantijas nodrošinājumu ir veiktas izmaiņas Nolikumā, kas ir publicēts EIS.

